เซนต์เซย์ย่า โอเมก้า

เซนต์เซย์ย่า โอเมก้า (聖闘士星矢Ω（セイントセイヤオメガ）เซนโตะเซยะโอเมก้า) เป็นอนิเมะทีวีซีรีส์เซนต์เซย์ย่า ผลิตโดย โตเอะ แอนิเมชัน ออกอากาศทางช่อง ทีวีอาซาฮี ของญี่ปุ่นเมื่อ 1 เมษายน พ.ศ. 2555 ทุกเช้าวันอาทิตย์เวลา 6:30 น. กำกับโดย ฮาตาโนะ โมริโอะ

ในประเทศไทย ออกอากาศทาง โมเดิร์นไนน์ทีวี ทุกเช้าวันเสาร์-อาทิตย์เวลา 9:00 น., เอ็มคอตแฟมิลี และ สถานีโทรทัศน์ผ่านดาวเทียม การ์ตูนคลับแชนแนล.
ผลิตออกมาในรูปแบบดีวีดี โดย ดรีม เอกซ์เพรส (เดกซ์)

เนื้อเรื่อง 

เนื้อเรื่องของภาคนี้เป็นอนาคตแบบหนึ่งของภาคหลักเท่านั้น เป็นอีกจักรวาลหนึ่งของเซย์ย่าที่เริ่มนับจากหนึ่งใหม่หมด เรื่องราวกล่าวถึงเหตุการณ์ต่อจากภาคหลักในอีก 13 ปีให้หลัง ดำเนินเรื่องโดยพระเอกคือ เพกาซัส โคกะ และตัวละครชุดใหม่เกือบทั้งหมด แต่ก็ยังมีตัวละครจากภาคหลักมาปรากฏตัวเป็นตำนานของเซนต์

ตัวละคร

ตัวละครหลัก 
เพกาซัส โคกะ (天馬座（ペガサス）の光牙（こうが）)
เด็กหนุ่มอายุ 13 ปี ผู้ซึ่งได้รับเพกาซัสคลอธ ต่อจากเซย์ย่าที่หายสาปสูญในระหว่างการต่อสู้กับมาร์ส มีนิสัยอ่อนโยน บางครั้งทำให้ดูเหมือนไม่สู้คน แต่เมื่อตกอยู่ในสภาวะขับคัน เขาสามารถเร่งพลังคอสโม่ได้อย่างปาฎิหารย์
ดราก้อน ริวโฮ (龍座（ドラゴン）の龍峰（りゅうほう）)
เด็กหนุ่มอายุ 12 ปี ลูกชายของดราก้อนชิริว และ ชุนเรย์ ในวัยเด็ก ริวโฮได้ฝึกวิชากับชิริวที่น้ำตกโกโรโฮ และเมื่อเข้าสู่วัยรุ่นได้เข้าเรียนที่โรงเรียนเซนต์ พาเลสตร้า ริวโฮ เป็นเซนต์ที่มีความสามารถสูงมากเมื่อเทียบกับรุ่นเดียวกัน ทว่าเขาต้องทนทุกข์กับปัญหาสุขภาพของตนที่เป็นตัวจำกัดความสามารถของเขาและเป็นเซนต์ที่อายุน้อยที่สุดในบรรดาบรอนซ์เซนต์ทั้ง7คน
ไลโอเน็ต โซมะ (仔獅子座（ライオネット）の蒼摩（そうま）)
เด็กหนุ่มอายุ14 ปี เด็กหนุ่มอายุรุ่นราวคราวเดียวกับโคกะ เป็นเพื่อนคนแรกของโคกะเมื่อครั่งที่โคกะเดินทางมายังพาเลสตร้า มีนิสัยร่าเริง ใจร้อน 
โซมะ มักสนิทสนมกับบรอนซ์เซนต์รุ่นก่อนอย่าง ยูนิคอร์น จาบุ หรือแม้แต่ แบร์ เงคิ โดยนับถือบรอนซ์เซนต์รุ่นก่อนเสมือนอาจารย์และรุ่นพี่ที่เคารพ 
อคิวล่า ยูนะ (鷲座（アクィラ）のユナ)
เด็กสาวอายุ 13 ปี สาวน้อยผู้มีเป้าหมายจะเป็นเซนต์ที่เก่งกาจ ในวัยเด็กเธอได้รับการเลี้ยงดูและฝึกฝนโดย ซิลเวอร์เซนต์ พีค๊อก พาร์วิล แต่รู้สึกสับสนในกฎของเซนต์หญิงที่ต้องสวมหน้ากาก หลังจากได้พบกับโคกะจึงตัดสินใจเลิกที่จะสวมหน้ากาก
วูลฟ์ ฮารุโตะ (狼座（ウルフ）の栄斗（はると）)
เด็กหนุ่มอายุ 13 ปี บรอนซ์เซนต์ผู้ได้รับฉายา นินจาเซนต์ เนื่องจากการผสานศาสตร์ของนินจาเข้ากับวิชาการต่อสู้ของเซนต์ จนกลายเป็นรูปแบบการต่อสู้เฉพาะตัวและเป็นเพื่อนที่ดีที่สุดของโคกะและยูนะ
โอไรอ้อน เอเดน (オリオン座のエデン)
เด็กหนุ่มอายุ 15 ปี ผู้เชื่อมั่นในพลังของตน และไม่ใส่ใจในผู้อ่อนแอ เอเดน เป็นเซนต์ผู้แข็งแกร่งและมีพลังในระดับที่อาจารย์ของเขาอย่างโกลด์เซนต์ เลโอ มิเคเน่ ยังบอกว่าก้าวข้ามระดับบรอนซ์เซนต์ไปแล้ว อนึ่งเขาเป็นลูกชายของมาร์สและน้องชายของ ฮอร์เน็ต โซเนีย และเป็นเซนต์ที่อายุมากที่สุด
อาเรีย (アリア)
เด็กสาวลึกลับผู้มีพลังคอสโม่แห่งแสงสว่าง แท้จริงแล้วเธอคือทารกหญิงที่อยู่ในหมู่บ้านบริเวณที่เกิดศึกระหว่างพวกเซย์ย่ากับมาร์สเมื่อ 13 ปีก่อน ในเหตุการณ์นั้นเธอรอดชีวิตมาได้เพราะซาโอริเข้าช่วย และได้รับพลังคอสโม่ของอาเธน่าไปในตอนนั้นนั่นเอง แต่ก็ถูกมาร์สลักพาตัวไปชุบเลี้ยงเพื่อใช้เป็นเครื่องมือ อาเรียปรากฏตัวครั้งแรกโดยที่โคกะนึกว่าเธอเป็นอาเธน่า และทำให้โคกะได้รู้ว่าเธอถูกมาร์สใช้เป็นเครื่องมือในแผนการของตัวเอง พวกโคกะจึงตัดสินใจเข้าช่วยเหลือเธออกมาเงื้อมมือของมาร์ส อาเรียได้บอกถึงแผนการของมาร์สที่สร้างโบราณสถานที่รวบรวมคอสโม่ธาตุต่างๆจากทั่วโลก เพื่อแผนการของตัวเอง และการจะทำลายโบราณสถานเหล่านั้นได้ จำเป็นต้องมีพลังของอาเรียด้วย เธอจึงตัดสินใจเดินทางไปกับพวกเขา และทำให้พวกเขาต้องโดนไล่ล่าจากสมุนของมาร์ส รวมทั้งเซนต์ที่แปรพักต์ด้วย ในช่วงแรกอาเรียเป็นเด็กสาวที่อ่อนต่อโลก ไร้เดียงสา และค่อนข้างหวาดกลัวรอบข้าง แต่เมื่อได้เผชิญกับสิ่งต่างๆมากขึ้น จึงทำให้เธอเปิดใจ และกลายเป็นคนร่าเริงขึ้นมาก แต่ไม่นานเธอก็ถูกเอเดนพาตัวกลับไป การกลับไปครั้งนั้นเป็นชนวนทำให้เอเดนเริ่มคลางแคลงใจในตัวมาร์สมากขึ้น และเธอได้ขอร้องให้เอเดนพาไปยังโบราณสถานอัสนี และการพบกันของโคกะและอาเรีย ณ ที่นั่น ทำให้พวกเซนต์ถูกพาไปยังโบราณสถานอนธกาล ที่ๆทำให้ทุกคนต้องรับการทดสอบด้านจิตใจด้านลบของพวกตัวเอง อาเรียช่วยให้โคกะข้ามพ้นวิกฤติมาได้ แต่จู่ๆมาร์สก็ปรากฏตัวขึ้น และเข้าช่วงชิงพลังคอสโม่ของอาเรีย พวกโคกะเข้าปกป้อง และอาเรียก็ได้พลังจากคริสตัลธาตุต่างๆหลอมเป็นคฑาเข้าสู้กับมาร์ส แต่ก็พ่ายแพ้ และถูกมาร์สดูดพลังคอสโม่ชีวิตของเธอไปจนหมด อาเรียได้อำลาและฝากฝังความต้องการสุดท้ายของเธอ ก่อนจะใช้พลังสุดท้ายส่งพวกโคกะไปยังหอคอยบาเบลเพื่อขัดขวางแผนการของมาร์ส และในช่วงศึกสิบสองปราสาท ความนึกคิดสุดท้ายของอาเรียมีส่วนสำคัญทำให้เอเดนหันหน้าเข้าสู้กับมาร์ส และภายหลังจบศึก วิญญาณของอาเรียปรากฏตัวเพื่อกล่าวขอบคุณโคกะเป็นครั้งสุดท้าย
สึบารุ (昴)
ตัวละครใหม่ที่ถูกเพิ่มเข้าในกลุ่มพระเอกในซีซั่นสอง ปรากฏตัวครั้งแรกโดยท้าสู้กับโคกะและช่วยโคกะสู้กับทารูวัลและคอยติดตามโคกะ ก่อนจะรับคล็อธเออคิวเลอุสและสกายเป็นเซนต์อย่างเต็มตัวมีความฝันอยากจะเป็นพระเจ้า ภายหลังถูกยูโรป้าล่อล่วงจนทำให้กลับไปเป็นเทพนามแซนเทิร์น
พัลลัส อธีน่า (パラスアテナ)
พัลลัสคือเทพธิดาตามปกรณัมของกรีกโบราณ พัลลัส ปรากฏตัวภายหลังจบศึกการต่อสู้กับเทพแห่งความมืดอาพุส ในร่างของเด็กผู้หญิงผิวคล้ำ โดยที่ซาโอริมีนิมิตว่านางจะเป็นผู้นำสงครามและความวุ่นวายครั้งใหม่มาสู่โลก จึงให้เซย์ย่านำกริชทองคำไปสังหารนางเพื่อตัดไฟแต่ต้นลม แต่สุดท้ายเซย์ย่าก็ตัดใจทำไม่ได้ และนางก็ถูกไททันที่ปรากฏตัวพาไป พัลลัสใช้วงแหวนพันธะที่ปรากฏขึ้นบนแขนซ้ายของตน คอยดูดพลังชีวิตจากซาโอริอยู่เรื่อยๆ เพื่อกลับสู่ร่างสมบูรณ์ของตนเอง ซึ่งวงแหวนนี้จะคอยดูดพลังชีวิตของเธอไปจนหมด ระยะเวลาที่เป็นเส้นตายนั้นคือเวลาหนึ่งปี ปัจจุบันพาลลัสยังอยู่ในความคุ้มครองของพวกพาราไซท์ เป้าหมายของนางคือการกำจัดมนุษย์ให้หมด เพื่อให้ความรักของอาเธน่านั้นมีแก่ตนเพียงผู้เดียว และได้อยู่ด้วยกันดั่งเช่นสมัยเทพนิยาย หลังจากพ่ายแพ้ให้กับอาเธน่าก็ได้ปรับความเข้าใจกัน จนสามารถกลับมาคืนดีกันได้ แต่ก็ถูกยูโรป้าปรากฏตัวขึ้นมาและช่วงชิงพลังคอสโม่เพื่อคืนชีพให้แก่แซทเทิร์นไปเสียก่อน หลังจากสงครามยุติ พาลลัสได้ออกเดินทางพร้อมกับไททันด้วยความมุ่งมั่นที่จะช่วยเหลือและบ่มเพาะผู้คนด้วยความรัก พร้อมสร้างอนาคตไปกับพวกเขา

รายชื่อตอน

เพลงประกอบ 

ตอนที่ 1 - 27
เพลงเปิด : "เพกาซัสแฟนตาซี เวอร์ชัน Ω" (ペガサス幻想（ファンタジー）ver.Ω) ขับร้องโดยวง MAKE-UP feat โชโกะ นาคางาวะ
ตอนที่ 28 -  51
เพลงเปิด : "เน็กซ์เจเนเรชั่น" (新星Ω神話（ネクストジェネレーション）) ขับร้องโดย วง √５
ตอนที่ 52 - ปัจจุบัน
เพลงเปิด : "เซนต์อีโวลูชั่น" (未来聖闘士Ω（セイントエボリューション) ขับร้องโดย Nagareda Project

แหล่งข้อมูลอื่น 

อนิเมะที่ออกฉายในปี พ.ศ. 2555
 
โทเอแอนิเมชัน
อนิเมะภาคแยก
ตัวละครกลุ่มหก